རྒྱལ་ལུགས་དང་།སྐྱུ་ར་ལྷ་ཆེན་ལུགས་དང་།ལྡན་ལུགས་ཀྱི་སྐུ་ཐང་མང་ཤོས་ལ་ལ་ཐོད་འདུགལ་ཐོད་ལ་ཐོད་དཀྲིས་ཀྱང་ཟེར།ལ་ཐོད་ཀྱི་ཁ་དོག་ནི་ཐོབ་ཐང་ངམ་ལས་རྟགས་གཙོ་བོ་ཞིག་རེད།དཔེར་ན།ལ་ཐོད་དཀར་པོ་ཡིན་ན་ཞི་བ་མཚོན་གྱིན་ཡོད་པས།ལ་ཐོད་དཀར་པོ་མནབས་ཡོད་པའི་སྐབས་སུ་ཞི་བདེའི་ལས་མ་གཏོགས་གཞན་ལས་མི་བྱེད།ལ་ཐོད་ལྗང་ཁུ་ཡིན་ན་དྲག་པོ་མཚོན་གྱིན་ཡོད་པས།དྲག་ལས་དང་གཡུལ་འགྱེད་ཀྱི་སྐབས་སུ་མནབས་པ་ཤོས་ཆེའོ།།ལ་ཐོད་སྔོན་པོ་ཡིན་ན།རིག་གནས་དང་ཐབས་ཇུས་མཚོན་པ་ཡིན་པས།རིག་གནས་ཀྱི་ལས་ཀ་དང་ཚོགས་འདུའི་སྐབས་སུ་མནབས་པ་ཡིན།ལ་ཐོད་དམར་པོ་ནི་དབང་ཐང་གི་མཚོན་དོན་ཡིན་པས།དབང་བསྒྱུར་དང་སྟོབས་ཤུགས་མངོན་པའི་སྐབས་སུ་མནབས་པའོ།།ལ་དྭགས་རྒྱལ་པོའི་རྟེན་མཛོད་ཁང་དུ་ཡོད་པའི་རྒྱལ་པོ་སྲོང་བཙན་སྒམ་པོའི་ལ་ཐོད་དེ་དཀར་པོ་རེད།སྐབས་དེའི་ཡིན་མིན་དོགས་གཞི་ཞིག་འདུགཔོ་ཏ་ལའི་ཆོས་རྒྱལ་སྒྲུབ་ཕུག་ཏུ་བཞུགས་པའི་སྲོང་བཙན་གྱི་ལ་ཐོད་དེ་དམར་པོ་རེད།ཕྱིས་ཀྱི་ཚོན་ཡིན་འདུག་ཀྱང་སྔོན་གྱི་སོར་བཞག་ལྟར་ཡིན་སྲིད་ཀྱི་རེད་འདོད།གྲ་ཐང་དགོན་པའི་ལྡེབས་རིས་ཀྱི་ཉེ་སྲས་དང་།བསམ་ཡས་དགོན་པའི་ལྡེབས་རིས་སུ་དཀར་དམར་ལྗང་སྔོ་བཞིའི་ལ་ཐོད་མནབས་ཡོད་པ་མཆིས།